Pirkimo sąlygų 3 priedas
Projektas

ANTIVIRUSINĖS PROGRAMINĖS ĮRANGOS LICENCIJŲ PRATĘSIMO
PIRKIMO-PARDAVIMO SUTARTIS NR.

2025 m.                   mėn.    d.

Švenčionys

....................................................., juridinio asmens kodas ............................, buveinės adresas, ..............................................................................., (toliau – Pardavėjas), atstovaujama ........................................., veikiančio pagal .................................................., 
ir 
..................................................................., juridinio asmens kodas ............................, buveinės adresas ..............................................................................., duomenys apie įstaigą kaupiami ir saugomi Lietuvos Respublikos juridinių asmenų registre (toliau – Pirkėjas), atstovaujama ........................................................................, veikiančio pagal .........................................................., toliau kartu vadinamos Šalimis, o atskirai – Šalimi, susitarė ir sudarė šią pirkimo sutartį (toliau – Sutartis), vadovaujantis neskelbiamos apklausos būdu atlikto viešojo programinės įrangos pirkimo sąlygomis ir susitarė dėl toliau išvardytų sąlygų. 

1. SUTARTIES OBJEKTAS
1.1. Pardavėjas įsipareigoja Pirkėjui parduoti ir neatlygintinai pristatyti prie Sutarties pridėtame Pardavėjo pasiūlyme nurodytas prekes (toliau – Prekės), o Pirkėjas įsipareigoja priimti prekes ir už jas sumokėti Sutarties priede nurodytą kainą. 
1.2. Pardavėjas patvirtina tai, kad šia Sutartimi parduodamos Prekės visiškai atitinka pirkimo sąlygų technines specifikacijas. Pardavėjas garantuoja, kad šios Sutarties pasirašymas ir vykdymas nepažeis jokių trečiųjų asmenų teisių ir anksčiau prisiimtų Pardavėjo įsipareigojimų 

2. PREKIŲ TIEKIMO IR PRIĖMIMO TVARKA
2.1. Pardavėjas savo įsipareigojimus, nurodytus Sutarties 1.1 punkte įvykdo ne vėliau kaip per 1 mėn. nuo Sutarties įsigaliojimo dienos. 
2.2. Pirkėjas pasirašo Pardavėjo pateiktą perdavimo-priėmimo aktą arba kitą Prekių pristatymą patvirtinantį dokumentą, jei Prekės atitinka Sutarties reikalavimus ir yra tinkamai pristatytos. 
3. SUBTIEKIMAS
3.1. Sudarius Sutartį, tačiau ne vėliau negu Sutartis pradedama vykdyti, Pardavėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Pardavėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. 
3.2. Pardavėjas gali keisti Sutarties priede nurodytus subtiekėjus tik prieš tai raštu pranešęs Pirkėjui apie tokio keitimo būtinybę ir gavęs jo raštišką sutikimą. 
3.3. Pardavėjas Sutarties vykdymo metu gali inicijuoti subtiekėjo, numatyto Sutarties priede, pakeitimą, nurodydamas tokio keitimo motyvus. 
3.4. Jei subtiekėjui Pirkimo dokumentuose buvo keliami kvalifikaciniai reikalavimai arba subtiekėjas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Pirkėjas reikalauja, kad Pardavėjas per Pirkėjo nustatytą terminą pakeistų minėtą subtiekėją reikalavimus atitinkančiu subtiekėju.
3.5. Pirkėjui sutikus su subtiekėjo pakeitimu, Pirkėjas kartu su Pardavėju raštu sudaro susitarimą dėl subtiekėjo pakeitimo, kurį pasirašo Šalys. Šis susitarimas yra neatskiriama Sutarties dalis.
4. PREKIŲ KAINA IR APMOKĖJIMO TVARKA 
4.1. Į Sutarties priede nurodytą kainą įtraukti visi Pardavėjui privalomi mokėti mokesčiai ir visos su Prekių tiekimu susijusios išlaidos. 
4.2. Sutartyje nurodyta kaina nebus keičiama, išskyrus, kai Sutarties galiojimo laikotarpiu pasikeičia pridėtinės vertės mokestis (toliau – PVM). Pasikeitus PVM, už prekes, pristatytas po naujo PVM tarifo įsigaliojimo, atsiskaitoma taikant naują PVM tarifą. 
4.3. Pirkėjas už Prekes įsipareigoja ...... apmokėti avansu ir likusią dalį ne vėliau kaip per 30 kalendorinių dienų nuo sąskaitos faktūros ir Šalių pasirašyto Prekių perdavimo-priėmimo akto arba kito Prekių pristatymą ir kitų Pardavėjo įsipareigojimų nurodytų Sutarties 1.1 punkte įvykdymą patvirtinančio dokumento gavimo dienos. 
4.4. Sąskaitos faktūros teikiamos tik elektroniniu būdu. Tiekėjas PVM sąskaitas faktūras privalo pateikti naudodamasis sąskaitų administravimo bendrąja informacine sistema SABIS. 
4.5. Pirkėjas numato tiesioginio atsiskaitymo su subtiekėjais galimybę, vadovaujantis šiame punkte nustatyta tvarka. Pirkėjas ne vėliau kaip per 3 darbo dienas nuo šios Sutarties 3.1 punkte nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Pirkėjui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Pirkėjo, Pardavėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Pardavėjui prieštarauti nepagrįstiems mokėjimams subtiekėjui. 

5. PREKIŲ KOKYBĖ IR GARANTIJA
5.1. Pardavėjas garantuoja parduodamų Prekių kokybę. Prekių kokybė, ženklinimas ir įpakavimas turi atitikti Lietuvos Respublikos standartus. 
5.2. Prekėms suteikiama gamintojo garantija, kurios terminas negali būti trumpesnis, nei reikalaujama pagal Lietuvos Respublikos teisės aktus. Jei Sutarties priede pateiktoje pirkimo sąlygų techninėje specifikacijoje nurodytas ilgesnis reikalaujamas Prekės minimalus garantijos terminas, Prekėms taikomas ne trumpesnis garantijos terminas nei nurodyta Sutarties priede pateiktoje pirkimo sąlygų techninėje specifikacijoje. 
5.3. Garantinis laikotarpis pradedamas skaičiuoti nuo Prekių perdavimo-priėmimo akto ar lygiaverčio dokumento pasirašymo dienos. 
5.4. Pardavėjas garantuoja, kad visos pristatytos Prekės yra naujos, nenaudotos ir be defektų. 

6. SUSIRAŠINĖJIMAS 
6.1. Pirkėjo ir Pardavėjo vienas kitam siunčiami pranešimai turi būti raštiški. Siunčiami pranešimai turi būti siunčiami paštu, elektroniniu paštu arba įteikiami asmeniškai Sutartyje Šalių nurodytais adresais. Jei adresatas raštu praneša kitą adresą, tai dokumentai privalo būti pristatomi naujuoju adresu. 
6.2. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti. 

7. ŠALIŲ ATSAKOMYBĖ 
7.1. Pirkėjas, uždelsęs sumokėti Sutarties 4.3 punkte numatyta tvarka, įsipareigoja Pardavėjui pareikalavus mokėti Pardavėjui 0,015 % delspinigius nuo neapmokėtos sąskaitos dydžio, už kiekvieną uždelstą dieną. 
7.2. Prekių Pardavėjas, laiku nesuteikęs sutartyje numatytų Prekių už kiekvieną uždelstą dieną moka Pirkėjui 0,015 procentų dydžio delspinigius nuo neįvykdytų įsipareigojimų kainos už kiekvieną termino dieną neviršijant 10 proc. bendros sutarties kainos. Pirkėjas turi teisę išskaityti delspinigių sumas iš Pardavėjui mokėtinų sumų.
7.3. Pirkėjui nutraukus Sutartį dėl esminio Sutarties pažeidimo, Pardavėjas įsipareigoja sumokėti Pirkėjui 10 % dydžio netesybas (baudą) nuo bendros Sutarties kainos be PVM nurodytos Sutarties priede. 
8. SUTARTIES GALIOJIMAS IR SUSTABDYMAS 
8.1. Sutartis įsigalioja, kai Sutartį pasirašo abi Sutarties Šalys ir galioja iki visiško Šalių įsipareigojimų įvykdymo, tačiau ne ilgiau kaip ...... mėnesius nuo Sutarties įsigaliojimo dienos. 
8.2. Esant nuo Pirkėjo nepriklausančioms aplinkybėms dėl kurių Pirkėjas negali priimti Prekių, Pirkėjas turi teisę reikalauti sustabdyti Prekių pristatymą (įskaitant instaliavimą, diegimą, personalo apmokymą ar kt.) iki atitinkamų aplinkybių pasibaigimo. Pirkėjas nekompensuoja Pardavėjui dėl tokio sustabdymo kilusių Pardavėjo išlaidų. Jei Prekių pristatymo sustabdymas trunka ilgiau, kaip 90 dienų, Pardavėjas turi teisę nutraukti Sutartį. 
8.3. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui. 

9. SUTARTIES NUTRAUKIMAS 
9.1. Sutartį galima nutraukti šiais atvejais: 
9.1.1. vienos Šalies sprendimu prieš 10 kalendorinių dienų raštų įspėjus kitą šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas. Nustatydamos esminį sutarties pažeidimą Šalys privalo vadovautis Lietuvos Respublikos civilinio kodekso 6.217 str. nuostatomis;
9.1.2. Pirkėjo sprendimu prieš 10 kalendorinių dienų raštų įspėjus Pardavėją Viešųjų pirkimų įstatymo 90 straipsnio 1 dalyje nurodytais atvejais;
9.1.3. abiejų Šalių rašytiniu susitarimu.
9.2. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

10. NENUGALIMOS JĖGOS (FORCE MAJEURE) APLINKYBĖS
10.1. Taikomos Lietuvos Respublikos civilinio kodekso 6.212 str. nuostatos.

11. TAIKYTINA TEISĖ
11.1. Sutarčiai taikoma ir ji aiškinama pagal Lietuvos Respublikos teisę.

12. GINČŲ SPRENDIMO TVARKA
12.1. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 20 dienų terminą, sprendžiami Lietuvos Respublikos teisės aktų nustatyta tvarka Lietuvos Respublikos teismuose.

13. KITOS NUOSTATOS
13.1. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis. 
13.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose. 
13.3. Pirkėjo paskirtas asmuo, atsakingas už Sutarties vykdymą yra ................................. ...............................................
13.4. Jeigu pirkimo vykdymo metu nebuvo tikrinama Pardavėjo kvalifikacija dėl teisės verstis atitinkama veikla arba buvo tikrinama ne visa apimtimi, Pardavėjas įsipareigoja Pirkėjui, kad Sutartį vykdys tik tokią teisę turintys asmenys. 
13.5. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose. 
13.6. Sutartis sudaroma lietuvių kalba. 
13.7. Šalys sutaria, kad Sutartis pasirašoma elektroniniais parašais vienu egzemplioriumi turinčiu juridinę galią. 

14. SUTARTIES PRIEDAS 
14.1. Sutarties priedas yra neatskiriama Sutarties dalis: 
14.1.1. Priedas Nr. 1 Prekių kiekis ir įkainiai. 
14.1.2. Priedas Nr. 2 Techninė specifikacija. 

15. ŠALIŲ JURIDINIAI ADRESAI, REKVIZITAI IR PARAŠAI 

PRIEDAS Nr. 1 PRIE SUTARTIES Nr.
PREKIŲ KIEKIS IR ĮKAINIAI

TECHNINĖ SPECIFIKACIJA.


